แอฟริกาเหนือ

แอฟริกาเหนือ () หรือ แอฟริกาตอนเหนือ () เป็นภูมิภาคที่ครอบคลุมพื้นที่ส่วนเหนือของทวีปแอฟริกา แม้จะไม่มีการกำหนดขอบเขตที่ยอมรับกันโดยทั่วไปเพียงหนึ่งเดียว แต่บ่อยครั้งมักถูกนิยามว่าทอดยาวตั้งแต่ชายฝั่งมหาสมุทรแอตแลนติกของเวสเทิร์นสะฮาราทางทิศตะวันตก ไปจนถึงชายฝั่งทะเลแดงของอียิปต์และซูดานทางทิศตะวันออก

นิยามที่พบบ่อยที่สุดของขอบเขตภูมิภาคนี้ ได้แก่ ประเทศแอลจีเรีย, ประเทศอียิปต์, ประเทศลิเบีย, ประเทศโมร็อกโก, ประเทศตูนิเซีย และเวสเทิร์นสะฮารา (ดินแดนที่มีความขัดแย้งทางดินแดนระหว่างโมร็อกโกและสาธารณรัฐประชาธิปไตยอาหรับซาห์ราวีที่ได้รับการรับรองในวงจำกัด) ส่วนนิยามของสหประชาชาติจะรวมประเทศเหล่านี้ทั้งหมดเข้ากับประเทศซูดาน ในขณะที่สหภาพแอฟริกานิยามภูมิภาคนี้คล้ายกัน แต่ต่างจากสหประชาชาติโดยการไม่รวมซูดานและรวมประเทศมอริเตเนียเข้าไปแทน โดยมีภูมิภาคซาเฮลซึ่งอยู่ทางใต้ของทะเลทรายสะฮาราเป็นขอบเขตทางตอนใต้ของแอฟริกาเหนือ

ชนเบอร์เบอร์และฮะรอฏีนอาศัยอยู่ในแอฟริกาตะวันตกเฉียงเหนือตั้งแต่ช่วงเริ่มต้นประวัติศาสตร์ที่มีการบันทึก ส่วนแอฟริกาเหนือฝั่งตะวันออกเป็นที่อยู่ของชาวอียิปต์โบราณและชาวนูเบีย ในคริสต์ศตวรรษที่ 7 ถึง 8 ชาวอาหรับจากคาบสมุทรอาหรับแพร่กระจายไปทั่วภูมิภาคในช่วงการพิชิตดินแดนโดยมุสลิมช่วงต้น การอพยพของชาวอาหรับไปยังอัลมัฆริบเกิดขึ้นทันทีหลังจากนั้น ซึ่งเริ่มต้นกระบวนการอิสลามาภิวัตน์และการแผลงเป็นอาหรับที่ยาวนาน โดยได้เปลี่ยนแปลงโครงสร้างประชากรของภูมิภาคและกำหนดภูมิทัศน์ทางวัฒนธรรมของแอฟริกาเหนือตั้งแต่นั้นเป็นต้นมา ชนเบอร์เบอร์และชาวคอปต์หลายคนค่อย ๆ ผสานรวมเข้ากับวัฒนธรรมอาหรับ-อิสลาม แต่ไม่ใช่ทั้งหมด และปัจจุบัน ชาวอาหรับถือเป็นประชากรส่วนใหญ่ของประเทศในแอฟริกาเหนือทั้งหมด

ประเทศและผู้คนในแอฟริกาเหนือมีพันธุกรรม ชาติพันธุ์ วัฒนธรรม และภาษาที่คล้ายคลึงกันมากกับแอฟริกาตะวันออก/ซาเฮล และตะวันออกกลาง/เอเชียตะวันตก ซึ่งกระบวนการนี้เริ่มต้นตั้งแต่การปฏิวัติยุคหินใหม่  และอียิปต์ยุคก่อนราชวงศ์ ประเทศในแอฟริกาเหนือยังเป็นส่วนสำคัญของโลกอาหรับ อิทธิพลของอิสลามและอาหรับในแอฟริกาเหนือยังคงมีอิทธิพลมาโดยตลอด โดยภูมิภาคนี้เป็นส่วนสำคัญของโลกมุสลิม แอฟริกาเหนือมีความเกี่ยวข้องกับตะวันออกกลางในขอบเขตของภูมิรัฐศาสตร์เพื่อก่อตั้งภูมิภาคตะวันออกกลาง-แอฟริกาเหนือ

คำว่า "แอฟริกาเหนือ" ได้รับการวิพากษ์วิจารณ์จากนักวิชาการบางคนเมื่อไม่นานมานี้ เนื่องจากมีรากฐานทางประวัติศาสตร์มาจากวาทกรรมอาณานิคมที่แบ่งแยกแอฟริกาอย่างไม่เป็นธรรมออกเป็นแอฟริกา "ตอนเหนือ" ที่เป็นคนผิวขาว และแอฟริกา "ตอนใต้" ที่เป็นคนผิวดำ โดยมองข้ามความเชื่อมโยงทางพันธุกรรมร่วมกันและความหลากหลายในภูมิภาคต่าง ๆ ทั่วทวีป

ประเทศและดินแดน
 ประเทศและดินแดน รายชื่อประเทศและเขตการปกครองเรียงตามขนาดพื้นที่ทั้งหมด(ตร.กม.) รายชื่อประเทศเรียงตามจำนวนประชากร รายชื่อประเทศเรียงตามความหนาแน่นประชากร(ต่อ ตร.กม.) เมืองหลวง  รายชื่อประเทศเรียงตามผลิตภัณฑ์มวลรวมในประเทศ (ราคาตลาด) รายชื่อประเทศเรียงตามผลิตภัณฑ์มวลรวมในประเทศ (ราคาตลาด) ต่อหัว()  สกุลเงิน รัฐบาล ภาษาราชการ  2,381,741  45,973,000 19.30 แอลเจียร์ $224.107 $4,874.706 ดีนาร์แอลจีเรีย ระบบประธานาธิบดี ภาษาอาหรับและเบอร์เบอร์ (สองภาษาเป็นภาษาราชการ) ภาษาฝรั่งเศสยังใช้กันเป็นการทั่วไป  1,010,408  110,990,103 105.41 ไคโร $398.397 $3,770.133 ปอนด์อียิปต์ ระบบกึ่งประธานาธิบดี ภาษาอาหรับ  1,759,540  6,845,000 3.89 ตริโปลี $40.194 $5,872.222 ดีนาร์ลิเบีย หน่วยงานประชาธิปไตยชั่วคราวขององค์การสหประชาชาติ ภาษาอาหรับ  446,550 (ไม่พิพาท), ~710,881 (อ้างสิทธิ์) 37,022,000 82.91 ราบัต $147.343 $3,979.871 ดิรฮัมโมร็อกโก ราชาธิปไตยภายใต้รัฐธรรมนูญ ภาษาอาหรับและเบอร์เบอร์ (สองภาษาเป็นภาษาราชการ) ภาษาฝรั่งเศสยังใช้กันเป็นการทั่วไป  1,886,068 50,467,278 21.3 คาร์ทูม $25.569 $533.845 ปอนด์ซูดาน สาธารณรัฐแบบสหพันธรัฐ ภายใต้คณะผู้ยึดอำนาจการปกครอง ภาษาอาหรับและภาษาอังกฤษ (สองภาษาเป็นภาษาราชการ)  163,610  12,235,000 74.78 ตูนิส $51.271 $4,190.603 ดีนาร์ตูนิเซีย สาธารณรัฐระบบรัฐสภา ภาษาอาหรับ ภาษาฝรั่งเศสยังใช้กันเป็นการทั่วไป สะฮาราตะวันตก /  266,000 (พื้นที่ดินทั้งหมด การควบคุมแบ่งกันระหว่างโมร็อกโกกับ SADR) 576,000 2.17พิพาทพิพาทพิพาทพิพาทพิพาท พิพาท: ส่วนใหญ่ภาษาอาหรับและฝรั่งเศส (เขตโมร็อกโก); ส่วนใหญ่ภาษาอาหรับและสเปน (เขต SADR)

อ้างอิง

อ่านเพิ่ม
 Cesari, Jocelyne. The awakening of Muslim democracy: Religion, modernity, and the state (Cambridge University Press, 2014).
 Fischbach, ed. Michael R. Biographical encyclopedia of the modern Middle East and North Africa (Gale Group, 2008).
 Ilahiane, Hsain. Historical dictionary of the Berbers (Imazighen) (Rowman & Littlefield, 2017).
 Issawi, Charles. An economic history of the Middle East and North Africa (Routledge, 2013).
 Naylor, Phillip C. North Africa, Revised Edition: A History from Antiquity to the Present (University of Texas Press, 2015).
Willie Molesi, Black Africa versus Arab North Africa: The Great Divide,  
Willie Molesi, Relations Between Africans and Arabs: Harsh Realities,

แหล่งข้อมูลอื่น


 North Africa's Weather Forecasts and Weather Conditions
 North Africa news and analysis
 Africa Interactive Map from the United States Army Africa (archived 17 January 2010)


หมวดหมู่:ทวีปแอฟริกา